SAUK saai nie Wêreldbeker-toernooi uit | Netwerk24
SAUK saai nie Wêreldbeker-toernooi uit
Vuyo Mthembu, die uitsaaier se woordvoerder, het in ’n twiet bevestig dat die SAUK nie die uitsaairegte bekom het om die wedstryde uit te saai nie.
“Dit sou nie kommersieel lewensvatbaar gewees het nie,” het Mthembu in dié twiet gesê.
In ’n opvolg-twiet het Mthembu gesê die uitsaaier is bewus van die nasionale belang in sport, maar “dat ons nie ooreenkomste sal aangaan wat nie kommersieel lewensvatbaar is nie”.
Die SAUK het aanvanklik gesê die Wêreldbeker sal ook nie op enige radiokanale uitgesaai word nie. Die aanvanklike verklaring is later gewysig om te sê dat onderhandelinge vir radiouitsendings met ’n maatskappy genaamd IMG – en nié Multichoice nie – was.
Mthembu kon nie Maandagaand vir verdere kommentaar bereik word nie.
Die Wêreldbekertoernooi skop Vrydag af met die eerste wedstryd tussen Japan en Rusland.
Saterdag kom die Springbokke teen die All Blacks te staan in hul eerste wedstryd van die toernooi.
#SAFMSportOn Vuyo Mthembu: Yes, I can confirm that the SABC weren't able to secure the rugby world cup rights for TV and radio. It wouldn't have been commercially viable.
— SAfmRadio ?? (@SAfmRadio) September 16, 2019
Meer oor: Sauk | Wêreldbeker-Rugbytoernooi
Bokke wil gelyk behandel word deur blaser
Heyneke: "Dis Suid-Afrika se tyd"
KYK: Noodtoestand in Chili – ‘Dis oorlog!’